ເຊີດຊູຄວາມງາມຫວຽດນາມໃນວັນວັດທະນະທຳອາຊຽນ-ຈີນ
23 ມີນາ 2015 - 12:39:05
(vovworld) – ບັນດາຊຸດເຊຶ້ອຍາວທີ່ເປັນມູນເຊື້ອ, ບັນດາວາດຟ້ອນພື້ນເມືອງ, ອາຫານຫຼາຍເຍື່ອງທີ່ເຂັ້ມຄົ້ນໄປດ້ວຍລົດຊາດຂອງບ້ານເກີດເມືອງນອນ… ໄດ້ປະກອບສ່ວນເຊີດຊູ ແລະ ໂຄສະນາເຜີຍແຜ່ຄວາມງາມຂອງ ຫວຽດນາມ ໃຫ້ເພື່ອນມິດ ອັງກິດ ແລະ ສາກົນ ເຂົ້າຮ່ວມວັນວັດທະນະທຳ ອາຊຽນ - ຈີນ ຊຶ່ງຫາກໍ່ຈັດຕັ້ງຂຶ້ນຢູ່ມະຫາວິທະຍາໄລ Strathclyde ຢູ່ນະຄອນ Glasgow. ເພື່ອບັນລຸຜົນງານໃນການສະເໜີຕົວເຫດການວັດທະນະທຳຄັ້ງທຳອິດນີ້, ສະມາຄົມນັກສຶກສາ ຫວຽດນາມ ປະຈຳ Glasgow (Vietsoc Glasgow) ໄດ້ຮ່ວມແຮງຮ່ວມໃຈສ້າງພາບພົດອັນດີງາມກ່ຽວກັບກົກເຂົ້າເຫງົ້າກໍ່ໃນເຂດພູພຽງ Scotland ນີ້.
ເພື່ອນ ເລືອງທິຖູ່ຍລີງ, ຮັບຜິດຊອບການເຄື່ອນໄຫວຂອງ Vietsoc Glasgow ຢູ່ວັນວັດທະນະທຳ ອາຊຽນ - ຈີນ, ໃຫ້ຮູ້ວ່າ ນີ້ແມ່ນເຫດການນອນໃນສັບປາດາພິທີ “ຫັນເປັນຫຼາຍຮູບຫຼາຍແບບ” ເຊິ່ງມະຫາວິທະຍາໄລ Strathclyde ຜັນຂະຫຍາຍຊຸກຍູ້ “ຄວາມເປັນເອກະພາບໃນຄວາມມີຫຼາຍຮູບຫຼາຍສີ”.
ແລະກໍ່ຢູ່ລາຊະອານາຈັກ ອັງກິດ, ຕອນຄ່ຳວັນທີ 21/3, ໄດ້ດຳເນີນຮອບຊິງຊະນະເລີດການເສັງຊອກຮູ້ຄວາມສາມາດຂອງນັກສຶກສາ ຫວຽດນາມ ປະຈຳ ລາຊະອານາຈັກ ອັງກິດ (SVUK’s Got Talent) ປີ 2015 ຢູ່ໂຮງລະຄອນ Cadogan Hall ຢູ່ນະຄອນຫຼວງ ລອນດອນ. ນີ້ໄດ້ຮັບຖືວ່າແມ່ນຈຸດພົ້ນເດັ່ນສຳຄັນທີ່ສຸດໃນການສະເຫຼີມສະຫຼອງ 10 ປີແຫ່ງວັນສ້າງຕັ້ງ ສະຫະພັນໃຫຍ່ນັກສຶກສາ ຫວຽດນາມ ປະຈຳ ລາຊະອານາຈັກ ອັງກິດ ແລະ ອາຍແລນເໜືອ (SVUK).